section_heading: Radnja
paragraph_text: Napuštajući sastanak, Chris se našali sa Silviom kako je prva stvar koju će učiniti dodati "sijeda krila" u kosu kao što to ima Paulie. Silviu se šala ne sviđa; usto se osjeća odbačenim jer shvaća kako Chris počinje zauzimati njegovo mjesto u Tonyjevu užem krugu. Chris kasnije posjećuje gradilište gdje Patsy, Benny Fazio, Little Paulie, Donny K. i Vito Spatafore uživaju u neradu. Ekipa primjećuje dosta vrijednog materijala na gradilištu koje leži okolo; to spominju Chrisu koji se čini zainteresiranim.